ร้านนี้ขึ้นชื่อเรื่องอาหารทะเล ชื่อก็บอกแล้วเนอะว่าซีฟู้ด แต่เราว่าอร่อยทุกเมนูเลยค่ะ วันนี้เราสั่งหอยจ๊อปู ห่อหมกปลาแล้วก็หมึกไข่นึ่งมะนาว หอยจ๊อปูกรอบ เข้มข้นถึงรส เนื้อปูไม่อั้น อร่อยลงตัวมากค่ะ ห่อหมกปลามาห่อเล็กๆ จุ๋มจิ๋มไปหน่อย แต่ก็อร่อย หมึกไข่นึ่งมะนาว หมึกสด ไข่เยอะมากก เยอะจนทานไม่หมด มันแน่นน่ะค่ะ กลัวโคเรสเตอรอลจะถามหาด้วย ร้านนี้เป็นร้านอาหารไทยที่เรายกให้อยู่ในใจอีกร้านนึงเลยค่ะ